બાલાસિનોરનો 28 વર્ષીય મર્હિષ દવે આફ્રીકામાં કાર સપ્લાયનો ત્રણ વર્ષથી સ્વતંત્ર વ્યવસાય કરતો હતો. ગઇકાલે તે ત્રણ મિત્રોને કારમાં બેસાડીને વ્યવસાયના સ્થળેથી ઘરે પરત ફરી રહ્યો હતો ત્યારે કાર થાંભલાને અથડાઇ હતી. અકસ્માતમાં મર્હિષનું મોત નિપજ્યું હતું. મર્હિષ દવે ત્રણ વર્ષ અગાઉ દારે સલામમાં નોકરી માટે ગયો હતો. ત્યાં મર્હિષે કાર બિઝનેસમાં ઝંપલાવ્યું હતું અને ત્યાં જ ફિલિપાઈન્સની યુવતી સાથે લવમેરેજ કરી લીધા હતા. ગત રક્ષાબંધનના દિવસે તેને ત્યાં પુત્રનો જન્મ થયો હતો. સીઝેરીયના ઓપરેશન બાદ પત્ની હજુ સારવાર હેઠળ છે.